8.9.2010 Jurnalul Oficial al Uniunii Europene L 237[1 (Acte fără caracter legislativ) REGULAMENTE REGULAMENTUL (UE) NR. 790/2010 AL COMISIEI din 7 septembrie 2010 de modificare a anexelor VII, X și XI la Regulamentul (CE) nr. 1774/2002 al Parlamentului European și al Consiliului de stabilire a normelor sanitare privind subprodusele de origine animală care nu sunt destinate consumului uman (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1774/2002 al Parla- mentului European și al Consiliului din 3 octombrie 2002 de stabilire a normelor sanitare privind subprodusele de origine animală care nu sunt destinate consumului uman (!), în special articolul 32 alineatul (1) primul și al doilea paragraf, întrucât: (1) Regulamentul (CE) nr. 1774/2002 conține norme de sănătate publică și a animalelor privind subprodusele de origine animală care nu sunt destinate consumului uman. Articolul 19 din regulamentul menționat anterior prevede că proteinele de origine animală prelucrate şi alte produse prelucrate care ar putea fi utilizate ca materii prime pentru furaje se introduc pe piaţă doar dacă îndeplinesc anumite cerințe. În acest sens, anexa VII la regulamentul respectiv prezintă anumite cerințe de igienă pentru prelucrarea şi introducerea pe piață a acestor produse. În plus, articolul 29 din Regulamentul (CE) nr. 1774/2002 prevede că importul în Uniune și tranzitul prin Uniune al produselor menționate în anexa VII pot avea loc numai dacă produsele îndeplinesc anumite cerințe. Cerinţele respective stabilesc, printre altele, că produsele trebuie să provină dintr-o țară terță sau din părţi ale unor ţări terțe aflate pe o listă redactată și actualizată în conformitate cu procedura prevăzută la articolul respectiv, cu excepția cazurilor în care anexa VII la Regulamentul (CE) nr. 1774/2002 prevede altfel. () JO L 273, 10.10.2002, p. 1. (4) Colostrul este o materie primă pentru furaje de origine animală, în sensul definiției de la punctul 23 din anexa I la Regulamentul (CE) nr. 1774/2002. Partea A din capitolul V al anexei VII la regulamentul respectiv nu formulează cerințe specifice privind producția de colostru sau de produse pe bază de colostru. Partea respectivă stabileşte numai principiul general că colostrul trebuie produs în condiţii care să ofere garanții adecvate în ceea ce priveşte sănătatea animală. În plus, partea B din capitolul V al anexei VII la Regula- mentul (CE) nr. 1774/2002 nu stabileşte cerințe specifice pentru importurile de colostru și de produse pe bază de colostru, iar Comisia nu a redactat nicio listă cu țări terțe sau părţi ale țărilor terțe din care se acceptă importuri de colostru. Prin urmare, în prezent importurile de colostru sau de produse pe bază de colostru în Uniunea Europeană nu sunt autorizate. Există interesul de a importa în Uniune colostru şi produse pe bază de colostru ca materie primă pentru furajele destinate animalelor de crescătorie, precum și în scopuri tehnice. Operatorii economici și-au manifestat interesul de a utiliza colostru și produse pe bază de colostru în producția de materii prime pentru furaje sau în scopuri tehnice. Este necesar ca cererea de astfel de produse din partea operatorilor economici să fie satisfăcută; prin urmare, ar trebui stabilite norme privind importul acestor subproduse de origine animală. Colostrul este însă un subprodus de origine animală care poate prezenta riscul transmiterii la animalele susceptibile a anumitor boli, precum febra aftoasă, tuberculoza, bruceloza și leucoza enzootică bovină. Prin urmare, pentru a proteja sănătatea animalelor, importurile de colostru şi de produse pe bază de colostru trebuie să facă obiectul anumitor condiții.